સર્વ પ્રકારના વિકારને ટાળી નાખે એવું આ ઔષધ છે. આહાર નિરસ તો ભજન થાય સરસ. સાત્ત્વિક આહારથી સાત્ત્વિક વિચાર જાગે છે. બધા સંતો જમી રહ્યા પછી સભામાં બેઠા. ત્યારે શ્રીજીમહારાજે કહ્યું, "સંતો ! તમને ભિક્ષા લેવા માટે શા માટે મૂકુ છું , ખબર છે ? ભીખ માગવી એ તો હલકી પ્રવ્રુતિ છે, હું સમર્થ છું. સંતો ! તમે ડુંગર ઊપર બેઠા હો ને ત્યાં મિષ્ટાંનના થાળ શીરો પુરી દાળભાત બધું પહાચતું કરી દઉં, મારા હાથમાં અષ્ટ સિધ્ધિ અને નવ નિધિ છે. જે ધારું તે કરી શકું. તમને કયાંય ફરવા જવું ન પડે, એક જગ્યાએ બેસીને શાંતિથી ભજન કરો. પર્વતની ટોચે બેઠા હો તો ત્યાં ભોજન પહાચાડું હો !!! મારા સંતો ભીખારી નથી, માગણ નથી, એવા કરોડો સંતોને જમાડી શકું. સર્વ શકિતમાન છું, પણ શા માટે ભિક્ષા લેવા મોકલું છું ?" શ્રીજી કહે છે સાંભળો.